ક્રિકેટ વિશ્વને વધુ એક મિસ્ટ્રી સ્પિનર મળી ગયો છે. આ છે શ્રીલંકાના યુવા લેગ સ્પિનર કેવિન કોથિગોડા. તેની એક્શન પૂર્વ સાઉથ આફ્રિકાન બોલર પોલ એડમ્સ અને ભારતીય બોલર શિવિલ કૌશિક જેવી છે. કેવિન અત્યારે મલેશિયામાં રમાઈ રહેલા અંડર-19 એશિયા કપમાં શ્રીલંકા માટે રમી રહ્યો છે. આ ટૂર્નામેન્ટમાં ઘણા બેટ્સમેનો માટે કેવિનની વિચિત્ર એક્શન તકલીફનો વિષય બની ગઈ છે. જણાવી દઈએ કે, પોલ એડમ્સની બોલિંગ એક્શનને Frog In A Blender કહેવામાં આવે છે.